Diari Oficial de la Generalitat Valenciana


Sumari del DOGV 2461, del 02-03-1995 (1995/834014)

RESOLUCIÓ de 21 de desembre de 1994, del secretari general de la Conselleria de Sanitat i Consum, per la qual renova l'acreditació de l'Hospital General de Castelló per a efectuar extraccions d'òrgans de donadors vius.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2461

Data del DOGV
:   02-03-1995

Secció del DOGV
:   ALTRES DISPOSICIONS

Número del document
:   1995/834014


Data del document
:   21-12-1994

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

RESOLUCIó de 21 de desembre de 1994, del secretari general de la Conselleria de Sanitat i Consum, per la qual renova l'acreditació de l'Hospital General de Castelló per a efectuar extraccions d'òrgans de donadors vius.   
Vista la sol·licitud de renovació de l'acreditació de l'hospital General de Castelló per a efectuar extraccions d'òrgans de donadors vius.  
Antecedents de fet  
1. El director gerent de l'hospital General de Castelló va presentar la sol·licitud de renovació de l'acreditació per a la realització d'extraccions d'òrgans de donadors vius.  
2. Aquest centre obtingué l'acreditació per a la realització d'extraccions d'òrgans de donadors vius per la Resolució de la Direcció General de Planificació de l'Assistència Sanitària de data 22 d'agost de 1990, per un període de quatre anys.  
3. La Direcció del Programa de Trasplantaments de la Comunitat Valenciana ha informat favorablement sobre la renovació de l'acreditació sol·licitada.  
Fonaments jurídics  
1. La Secretaria General és competent segons el que disposen l'Ordre d'11 de desembre de 1992, de la Conselleria de Sanitat i Consum, i el decret 27/1987, en relació amb el que disposa el Decret 37/94, de 21 de febrer.  
2. S'ha complert el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.  
Vistos els antecedents de fet i els preceptes legals esmentats i la resta que hi són aplicables, resolc:  
Renovar l'acreditació de l'hospital General de Castelló, situat a l'avinguda de Benicàssim, s/n, de Castelló de la Plana, per a efectuar extraccions d'òrgans de donadors vius. Aquesta acreditació serà vàlida per un període de cinc anys, amb efecte des de l'1 de gener de 1994.  
L'autorització podrà ser revocada en qualsevol moment, ja que cal que es complisquen els requisits i les consideracions que l'han feta possible.  
El centre queda sotmès, respecte a l'activitat que s'acredita, a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat i Consum.  
Que es notifique aquesta resolució a les persones interessades, amb l'advertiment que no esgota la via administrativa, i que hi poden interposar un recurs ordinari davant el conseller de Sanitat i Consum, en el termini d'un mes comptador des de l'endemà de la data de notificació.  
València, 21 de desembre de 1994.- El secretari general: Antonio Hernández Royo.